CELEX: 62005TA0396
Language: sl
Date: 2009-06-10 00:00:00
Title: Združeni zadevi T-396/05 in T-397/05: Sodba Sodišča prve stopnje z dne 10. junija 2009 — ArchiMEDES proti Komisiji ( Arbitražna klavzula — Pogodba o projektu obnove mestnega kompleksa zgradb — Vračilo dela izplačanih predplačil — Zahtevek za naložitev plačila zneska Komisiji — Nasprotna tožba Komisije — Ničnostna tožba — Odločba o vračilu — Opomin — Zavezujoči ukrepi — Nedopustnost — Pobotanje terjatev )

1.8.2009   
            
            
               SL
            
            
               Uradni list Evropske unije
            
            
               C 180/43
            
         Sodba Sodišča prve stopnje z dne 10. junija 2009 — ArchiMEDES proti Komisiji
   (Združeni zadevi T-396/05 in T-397/05) (1)
   
   („Arbitražna klavzula - Pogodba o projektu obnove mestnega kompleksa zgradb - Vračilo dela izplačanih predplačil - Zahtevek za naložitev plačila zneska Komisiji - Nasprotna tožba Komisije - Ničnostna tožba - Odločba o vračilu - Opomin - Zavezujoči ukrepi - Nedopustnost - Pobotanje terjatev“)
   2009/C 180/79
   Jezik postopka: francoščina
   
      Stranki
   
   
      Tožeča stranka: Architecture, microclimat, énergies douces — Europe et Sud SARL (ArchiMEDES) (Ganges, Francija) (zastopniki: P.-P. Van Gehuchten, J. Sambon in P. Reyniers, odvetniki)
   
      Tožena stranka: Komisija Evropskih skupnosti (zastopniki: sprva K. Kańska in E. Manhaeve, nato E. Manhaeve, zastopniki)
   
      Predmet
   
   
               —
            
            
               V zadevi T-396/05: predlog za razglasitev ničnosti na podlagi člena 230 ES na eni strani odločbe Komisije o vračilu predplačil, izplačanih v okviru pogodbe s tožečo stranko, in na drugi strani odločbe Komisije, s katero je uveljavljala pobotanje terjatve do tožeče stranke;
            
         
               —
            
            
               V zadevi T-397/05: predlog na podlagi pogodbene obveznosti na podlagi člena 238 ES, naj se Komisiji naloži plačilo zneska subvencije, določene v pogodbi.
            
         
      Izrek
   
   
               1)
            
            
               V zadevi T-396/05: tožba se zavrže kot nedopustna v delu, v katerem je vložena zoper opomin št. 3240705638 in odločbo o vračilu, zajeto v dopisu Komisije Evropskih skupnosti z dne 30. avgusta 2005.
            
         
               2)
            
            
               V zadevi T-396/05: postopek v zvezi s predlogom za razglasitev ničnosti odločbe Komisije, s katero je uveljavljala pobotanje medsebojnih terjatev z Architecture, microclimat, énergies douces — Europe et Sud SARL (ArchiMEDES), zajete v njenem dopisu z dne 5. oktobra 2005, se ustavi.
            
         
               3)
            
            
               V zadevi T-397/05: tožba se zavrne.
            
         
               4)
            
            
               V zadevi T-397/05: družbi ArchiMEDES se naloži plačilo 148 256,86 EUR, skupaj z zamudnimi obrestmi do celotnega plačila dolga po zakonski obrestni meri, določeni v francoskem pravu, pri čemer ta obrestna mera ne sme preseči 5,5 % na leto.
            
         
               5)
            
            
               V zadevi T-396/05: družba ArchiMEDES nosi svoje stroške in polovico stroškov, ki jih je priglasila Komisija, vključno s stroški v zvezi s postopkom za izdajo začasne odredbe v zadevi T-396/05 R.
            
         
               6)
            
            
               V zadevi T-397/05: družba ArchiMEDES nosi svoje stroške, vključno s stroški v zvezi s postopkom za izdajo začasne odredbe v zadevi T-397/05 R.
            
         
      (1)  UL C 74, 25.3.2006.